Kadri Leppoja

Kadri Leppoja (aastani 1975 Kadri Kirsipuu; sündinud 23. märtsil 1953 Tartus) on eesti dirigent ja muusikapedagoog.Martin Šmutov Reklaam viis Kadri Leppoja koorimuusika juurde Postimees, 29. aprill 2004

Ta lõpetas 1971. aastal Puhja Keskkooli ja 1976. aastal muusikapedagoogika erialal Heino Kaljuste klassis Tallinna Riikliku Konservatooriumi.

Aastatel 1976–1990 ja alates 1996. aastast töötab ta Miina Härma Gümnaasiumis (varem Miina Härma nimeline Tartu 2. keskkool). Aastatel 1990–1995 töötas ta muusikaõpetajana Soomes Heinolas.

Ta on pikka aega juhatanud Miina Härma Gümnaasiumi neidudekoori dirigent ja on Miina Härma Gümnaasiumi segakoori ja poistekoori dirigent.Kadri Leppoja. Tartu Noortekoori veebisait.

Aastatel 1976–1985 oli Kadri Leppoja Tartu Ülikooli Akadeemilise Naiskoori koormeister ja kontsertmeister. Aastatel 1985, 1989–1991 ja alates 1996. aastast on Ta töötanud Tartu Noortekoori dirigendi ja kontsertmeistrina.

1998. aastal asutas ta koos Taavi Eskoga Eesti Koolinoorte Segakoori, mida mõlemad juhatasid 15 aastat.

2007. aastal juhatas ta noorte laulupeol neidudekoore ja 2009. aasta üldlaulupeol naiskoore.

2009. aastal avaldas ta koos Ene Kangroniga Tartu Ülikooli Kirjastuses õpiku "Muusikaõpetuse mõisted gümnaasiumile". Tema panus on ka Eesti Muusika- ja Teatri Akandeemia kogumikus Eesti koorijuhtidest "Kogemuste kuld. Vestlusi koorijuhtidega" (2013).   

Kadri Leppoja on kuulunud Eesti Segakooride Liidu juhatusse.

Tunnustus
 2001 – Gustav Ernesaksa Fondi kooriliikumise edendamise stipendium
 2003 – Tartu Kultuurikandja auhind rahvakultuurikandja kategoorias
 2005 – aasta õpetaja 
 2008 – Tartu Ettevõtlike Daamide Assotsiatsiooni Tartu eduka daami nimetus"Tartu Edukas Daam 2008 on Kadri Leppoja" Postimees, 09.03.2008 
 2009 – Eesti Teatriliidu aasta lavastuse auhind (rokkooperi "Ruja" lavastusmeeskonna liikmena) 
 2014 – Vabariigi Presidendi kultuurirahastu hariduspreemia 
 2014 – Tartu Tähe kavalerKadri Leppoja. Tartu linna veebisait. 
 2020 – Eesti Kooriühingu auliige
 2021 – Tartu linna õpetaja elutöö auhind

Isiklikku
Kadri Leppoja abikaasa on koorijuht ja muusikapedagoog Riho Leppoja. Neil on kolm last: Triin, Markus ja Maria.

Viited

Kirjandus


Välislingid

 Kristi Helme. Kadri Leppoja: "Rohkem elavat muusikat!", Õpetajate Leht, 25. märts 2011 (lk 10)
 Martin Šmutov. Reklaam viis Kadri Leppoja koorimuusika juurde, Postimees, 29. aprill 2004

Kategooria:Eesti dirigendid
Kategooria:Eesti õpetajad
Kategooria:Miina Härma Gümnaasiumi õpetajad
Kategooria:Eesti Muusika- ja Teatriakadeemia vilistlased
Kategooria:Sündinud 1953